ROMÂNIA








SE APROBĂ
JUDEŢUL TIMIŞ







PRIMAR

MUNICIPIUL TIMIŞOARA




          Dr. Ing. Gheorghe Ciuhandu

DIRECŢIA DEZVOLTARE
Serviciul Dezvoltare Locală şi Integrare Europeană

REFERAT
privind trecerea unor imobile (construcţie nefinalizată şi teren) din domeniul public al Municipiului Timişoara şi administrarea Consiliului Local al Municipiului Timişoara în domeniul public al Statului Român şi administrarea Ministerului Sănătăţii, în vederea realizării Institutului Regional de Oncologie din Timişoara

În baza Hotărârii de Guvern nr. 866/2002 s-a transferat clădirea nefinalizată a Spitalului Clinic Municipal, situat în Calea Torontului, Timişoara, din domeniul privat al statului şi din administrarea Ministerului Sănătăţii în domeniul public al municipiului Timişoara şi administrarea Consiliului Local, prin semnarea protocolului nr. SC2003-1538/30.01.2003. Din cauza lipsei de fonduri, construcţia  nu a fost finalizată, din anul 2000 s-au sistat lucrările de construcţie, în prezent construcţia fiind în conservare.
Prin adresa cu nr. de ieşire 4812/14.05.2009, înregistrată la Primăria Municipiului Timişoara cu nr. SC2009-010265/15.05.2009, Ministerul Sănătăţii şi-a exprimat intenţia de a înfiinţa, la Timişoara, un Institut Regional de Oncologie. 
Incidenţa cancerului în rândul populaţiei în România este în continuă creştere. Iniţiativa se justifică prin faptul că Timişoara este un centru regional care deserveşte majoritatea pacienţilor din zonele învecinate (Caraş-Severin, Mehedinţi, Arad, Hunedoara etc), iar în România funcţionează în prezent două institute de oncologie, la Bucureşti şi Cluj, şi unul în curs de deschidere la Iaşi, zona de Vest rămânând descoperită sub acest aspect. În acest context, Ministerul Sănătăţii a depus solicitarea, prin adresa menţionată mai sus, de a folosi această construcţie nefinalizată a Spitalului Clinic Municipal pentru realizarea Institutului Regional de Oncologie din Timişoara. Conform art. 9, alin 2 din legea nr. 213/1998 privind proprietatea publica si regimul juridic al acesteia, “trecerea unui bun din domeniul public al unei unităţi administrativ-teritoriale în domeniul public al statului se face, la cererea Guvernului, prin hotărâre a consiliului judeţean, respectiv a Consiliului General al Municipiului Bucureşti sau a consiliului local.”
Ca urmare, Consiliul Local al Municipiului Timişoara a adoptat Hotărârea nr. 203/26.05.2009 privind trecerea unui imobil din domeniul public al Municipiului Timişoara şi administrarea Consiliului Local al Municipiului Timişoara în domeniul public al Statului Român şi administrarea Ministerului Sănătăţii, în vederea realizării Institutului Regional de Oncologie din Timişoara.
Hotărârea Consiliului Local al Municipiului Timişoara nr. 203/26.05.2009 a fost revocată prin Hotărârea Consiliului Local al Municipiului Timişoara nr.369/27.10.2009, deoarece:

- construcţia nefinalizată denumită “investiţia Spitalul Clinic Municipal” este situată efectiv doar pe 2 parcele, respectiv pe parcela cu nr. top 23485/2 şi pe parcela cu nr. top 23484/2/1. În acest sens, s-au efectuat demersuri pentru înscrierea parcelelor cu nr. top 23485/2 şi 23484/2/1 în cărţi funciare noi, fără sarcini, în proprietatea Municipiului Timişoara. Astfel, parcela cu nr. top 23485/2 a fost înscrisă în C.F. nr. 416654 şi parcela cu nr. top 23484/2/1 a fost înscrisă în C.F. nr. 416655, prin conversia C.F. nr. 85320.
- s-a considerat utilă introducerea menţiunii că, în cazul în care construcţia Institutului Regional de Oncologie din Timişoara nu demarează în termen de maxim 3 ani de la emiterea hotărârii de Consiliul Local, imobilul construcţie nefinalizată denumită “investiţia Spitalul Clinic Municipal” cu nr. de inventar 18548, situat în Timişoara, Calea Torontalului, pe 2 parcele, respectiv parcela cu nr. top 23485/2, înscrisă în C.F. nr. 416654 şi parcela cu nr. top 23484/2/1, înscrisă în C.F. nr. 416655, va reveni în domeniul public al Municipiului Timişoara şi administrarea Consiliului Local al Municipiului Timişoara.
În vederea promovării Hotărârii de Guvern, prin adresa cu nr. de ieşire 31548/23.11.2009, înregistrată la Primăria Municipiului Timişoara cu nr. CDD2009-000238/24.11.2009 Ministerul Sănătăţii ne-a solicitat modificarea Hotărârii Consiliului Local al Municipiului Timişoara nr.369/27.10.2009, în sensul transmiterii în administrarea Ministerului Sănătăţii a imobilului (construcţie nefinalizată şi teren) Spitalul Clinic Municipal Timişoara, urmând ca la finalizarea obiectivului de investiţii imobilul să fie trecut în domeniul public al statului şi administrarea Ministerului Sănătăţii.
Drept urmare, propunem abrogarea Hotărârii Consiliului Local al Municipiului Timişoara nr.369/27.10.2009 şi emiterea unei noi hotărâri de consiliu local care să cuprindă aceste prevederi.
Având în vedere cele menţionate mai sus,
PROPUNEM spre aprobare:
- (1) Se aprobă trecerea imobilului (construcţie nefinalizată şi terenul aferent) denumit “investiţia Spitalul Clinic Municipal” cu nr. de inventar 18548, situat în Timişoara, Calea Torontalului, pe 2 parcele, respectiv parcela cu nr. top 23485/2, înscrisă în C.F. nr. 416654 şi parcela cu nr. top 23484/2/1, înscrisă în C.F. nr.416655, din domeniul public al Municipiului Timişoara şi administrarea Consiliului Local al Municipiului Timişoara în administrarea Ministerului Sănătăţii, în vederea realizării Institutului Regional de Oncologie din Timişoara. 

(2) La finalizarea obiectivului de investiţii prevăzut mai sus, respectiv la data realizării Institutului Regional de Oncologie din Timişoara, imobilul prevăzut mai sus, precum şi cele 2 parcele, respectiv parcela cu nr. top 23485/2, înscrisă în C.F. nr. 416654 şi parcela cu nr. top 23484/2/1, înscrisă în C.F. nr. 416655, vor trece în domeniul public al Statului Român şi administrarea Ministerului Sănătăţii.

- predarea - preluarea imobilelor (construcţie nefinalizată şi teren) transmise conform celor prevăzute mai sus se va face pe bază de protocol încheiat între Consiliul Local al Municipiului Timişoara şi Ministerul Sănătăţii.
- în cazul în care construcţia Institutului Regional de Oncologie din Timişoara nu demarează în termen de maxim 3 ani de la data emiterii prezentei hotărâri, imobilul construcţie nefinalizată denumită “investiţia Spitalul Clinic Municipal” cu nr. de inventar 18548, situat în Timişoara, Calea Torontalului, precum şi cele 2 parcele pe care este situat acest imobil, respectiv parcela cu nr. top 23485/2, înscrisă în C.F. nr. 416654 şi parcela cu nr. top 23484/2/1, înscrisă în C.F. nr.416655, vor reveni în domeniul public al Municipiului Timişoara şi administrarea Consiliului Local al Municipiului Timişoara.
-  la data emiterii prezentei hotărâri se revocă Hotărârea Consiliului Local al Municipiului Timişoara nr. 369 din 27.10.2009.

